27/05/2022 | Administración LocalMunicipal
Camariñas
Aprobación das Bases que rexerán a formación dunha bolsa de emprego para a provisión, mediante concurso-oposición dun funcionario/a interino/a, para a praza de administrativo/a do Concello de Camariñas para futuros nomeamentos

Convócanse probas selectivas para a provisión, mediante concurso-oposición, DUN/DUNHA FUNCIONARIO/A INTERINO/A, PARA A PRAZA DE ADMINISTRATIVO/A DO CONCELLO DE CAMARIÑAS, cuxas bases foron aprobadas por Decreto da Alcaldía de data 24 de maio de 2022, as cales se transcriben a continuación: É obxecto das presentes bases é regular o proceso de selección de un/ha administrativo/a, como funcionario/a interino/a, creándose unha bolsa de traballo da que formará parte aqueles/as aspirantes que fosen seleccionados, co fin de cubrir futuras necesidades en calquera das circunstancias previstas no artigo 10.1 do TREBEP. A selección de administrativo/a será para o desenvolvemento das funcións e tarefas específicas da especialidade profesional correspondente, pertencente o Grupo C1, nivel 21. A xornada de traballo é a tempo completo, namentres dure a circunstancia para a cal foi seleccionado. A bolsa de emprego non xerará por si mesma dereito algún fronte ao Concello e, por tanto, non producirá relación xurídica algunha co mesmo. Só ten o efecto de poder ser chamado polo Concello segundo a orde obtida na bolsa de emprego, en caso de necesidade. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia, que poderá ser substituída por outra bolsa que se aprobe antes do transcurso de ese período se fora necesario. Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes. a) Ter a nacionalidade española, sen prexuízo do disposto no artigo 57 do Real Decreto Lexislativo 5/2015 polo que se aproba o TREBEP. Nos casos que as persoas estranxeiras cuxa nacionalidade non estea comprendida entre os Estados membros da UE, será de aplicación o estabelecido na L. O 4/2000 de 11 de xaneiro. b) Ter cumpridos dezaseis anos de idade e non exceder a idade máxima de xubilación forzosa. c) Posuír a titulación esixida. O título de Bacharel ou Técnico, incluído o anterior Bacharelato Universitario Polivalente, así como a Formación Profesional de Segundo grao ou equivalente ou en condicións de obtelo, na data en que termine o prazo de presentación de instancias, no seu caso. Así mesmo, estarase ao establecido na Orde EDU/1603/2009, do 10 de xuño, modificada por Orde EDU/520/2011, do 7 de marzo, pola que se establecen as equivalencias cos títulos de Graduado en Educación Secundaria Obrigatoria, de Bacharel regulados na Lei Orgánica 2/2006, do 3 de maizo, ou ter aprobada a proba de acceso á Universidade para maiores de 25 anos. No caso de titulacións obtidas no estranxeiro deberase estar en posesión da credencial que acredite a súa homologación. d) Posuír a capacidade funcional para o desempeño das tarefas habituais da praza á que se aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. e) Non ter sido separado, mediante un expediente disciplinario, do servizo ao Estado, ás Comunidades Autónomas ou ás entidades locais, nin estar inhabilitado para o exercicio das funcións públicas. Idéntica situación será esixida aos nacionais dos demais estados membros da Unión Europea no seu caso. As funcións do posto son as que a continuación se detallan: - Atención ó público, telefónica e persoal. - Elaboración e mecanografado de escritos diversos, correspondencia e resto de documentos. - Manexo dos programas informáticos necesarios para a súa actividade (gravación de datos, obtención de listaxes, etc.). - Xestión de correspondencia (recepción, distribución e arquivo). - Tarefas máis ou menos complexas da xestión administrativa reguladas por normas. - Toma de decisións programadas ou normativizadas dentro da unidade baixo a supervisión do seu superior xerárquico. - Fotocopiado de documentos e tarefas administrativas diversas. - En xeral, as previstas polo artículo 169.1, apartado c) do Real Decreto Legislativo 781/1986, de 18 de abril. - Calquera outra, relacionada co posto de traballo, que lle encomende o superior xerárquico.1.- As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, esta se anunciará a título meramente informativo na sede electrónica do Concello de Camariñas (sinalándose a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.- Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) A Fotocopia do DNI. b) A Fotocopia do título mínimo requirido. c) Méritos alegados. Para a valoración da fase de concurso, como requisito necesario, os aspirantes deberán achegar un índice que, resumindo a experiencia profesional e formación alegadas, na que se exprese de forma ordenada a puntuación total e as parciais de cada sección e apartado, sumando as que consten individualizadas para cada mérito, segundo os criterios destas Bases. O referido índice precederá ao conxunto de documentos xustificativos que resultan necesarios. d) O Celga 4 ou equivalente (de ser o caso). Os/as aspirantes que acrediten o coñecemento da lingua galega, mediante a súa presentación quedarán exentas da realización da proba de galego, e daráselles por superada coa cualificación de apto/a.3.- Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.- Os requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contados a partires do seguinte ao da publicación da resolución no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, a Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos.1.- Estará compostos polos seguintes membros, todos/as eles/as funcionarios/as públicos/as. - Presidente: Un empregado/a público a designar pola Alcaldía (titular e suplente). - Vogais: Tres empregados/as públicos a designar pola Alcaldía (titulares e suplentes). - Secretario/a: Un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública cando remate o prazo de presentación de instancias, coa publicación da listaxe de aspirantes.2.- Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.- O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.- O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. A selección dos aspirantes efectuarase polo sistema de concurso-oposición de acordo co seguinte detalle: O cadro de puntuacións é o seguinte: A fase de concurso, que non ten carácter eliminatorio, desenvolverase con carácter posterior á fase de oposición e as puntuacións outorgadas publicaranse no taboleiro de anuncios do Concello e na páxina web (www.camarinas.net). Ningún mérito poderá ser puntuado en máis dun apartado. Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello e tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas os anuncios de celebración dos exercicios faranse públicos nos locais onde se celebren estes e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración de cada un deles. De non ser posible e/ou así acordalo o tribunal se celebrarán na xornada seguinte ou seguintes, deixando transcorrer neste caso un prazo/tempo mínimo de 24 horas entre cada exercicio. Os aspirantes deberán acudir ás probas na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. Será obrigatorio o uso de máscaras segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “T”, conforme ao sorteo que realizou a Consellería de Facenda para o ano 2022, (DOG nº 24, de data 4 de febreiro de 2022). Concluído cada os exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. A oposición constará de dous exercicios, eliminatorios cada un deles, de modo que non pasarán ao seguinte exercicio os aspirantes que non alcancen a puntuación mínima establecida para cada un deles. Consistirá en responder un cuestionario tipo test sobre o temario do Anexo I de corenta (40) preguntas, ás que se engadirán 3 preguntas de reserva, con tres respostas alternativas das que só unha delas será a correcta. As respostas en branco non puntuarán, cada resposta correcta obterá unha puntuación de 1,5 puntos e por cada 3 respostas incorrectas descontaranse 1,5 puntos. Terá unha duración máxima de corenta (40) minutos. A puntuación deste primeiro exercicio será de 1 a 60 puntos, e será necesario acadar un mínimo de 30 puntos para superalo. As persoas non aprobadas resultarán eliminadas. As puntuacións publicaranse, en todo caso, no taboleiro de anuncios do concello e na páxina web municipal. Coñecemento do idioma galego. A proba consistirá nunha tradución en ambos os dous sentidos. Cualificación de apto/non apto. Quedará exceptuado/a desta proba quen acredite estar en posesión do CELGA 4. Ao obxecto desta proba incorporarase o persoal especializado que considerar o tribunal. Finalizada a oposición, o tribunal procederá a valorar os méritos e servizos dos aspirantes que aproben a citada fase de oposición. a) Á experiencia profesional corresponderá, aplicándose de acordo cos seguintes criterios, un máximo de 20 puntos. Valoraranse os méritos conforme ao seguinte baremo: a. EXPERIENCIA (no suposto de acreditarse traballo a media xornada ou fraccións inferiores, realizarase a proporción correspondentes): a.1. Servizos prestados como administrativo en calquera das entidades que forman parte da Administración Local, de acordo coa Lei 7/1985, de 2 de abril, reguladora das Bases de Réxime Local, 0,10 por mes. Máximo 15 puntos. a.2. Servizos prestado como administrativo noutras Administracións públicas, 0,05 por mes. Máximo 5 puntos. Modo de acreditalos: Certificado emitido pola Administración Pública con acreditación de posto, funcións e tempo que se ocupou e tipo de xornada. No caso de que os servizos non foran prestados a xornada completa (37,5 horas semanais), a puntuación se aplicará proporcionalmente a duración da xornada. Se non consta a duración da xornada, non se poderá valorar este mérito. Non se computaran servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial(considerando 37,5 horas á semana). b) Cursos de formación e perfeccionamento: Corresponderá ata un máximo de 10 puntos. Pola acreditación de asistencia a cursos de formación e perfeccionamento expedidos ou homologados por organismos oficiais directamente relacionadas coas funcións administrativas, tales como procedemento administrativo, informática, xestión económica e financeira, urbanismo e contratación pública, entre outros: —Ata 20 horas: 0,3 puntos por curso. —De 21 horas a 50 horas: 0,6 puntos por curso. —De 51 horas ou máis: 1,5 puntos por curso. Modo de acreditalo: Por certificado ou diploma expedido pola Administración, ou ben organismo ou empresa pública ou privada acreditada oficialmente para iso, no que se determine o número de horas do curso, así como a temática tratada. Os cursos, certificados ou diplomas nos que non conste o número de horas lectivas non se valorarán. Aos efectos de determinar a relación do curso e /ou xornada co posto de traballo se atendera ao seu contido/ programa. c) Por titulación superior á esixida nesta convocatoria de bases, máximo 10 puntos: -Diplomatura en Xestión e Administración Pública, Grao en Xestión e Administración Pública, Licenciado en Dereito e Graduado en Dereito, 6 puntos. -Outras titulacións superiores universitarias ás esixidas: licenciaturas, diplomaturas ou graos, 4 puntos. Total máximo da fase de concurso: 40 puntos. En ningún caso serán valorados méritos non acreditados documentalmente. A puntuación final de cada aspirante estará determinada pola suma da puntuación dos exercicios. No suposto de empate a puntos entre dous ou máis candidatos/as o mesmo resolverase cos seguintes criterios: o que maior puntuación houbera obtido no segundo exercicio e no no caso de persistir o empate, a maior puntuación obtida no primeiro exercicio. Unha vez rematada a cualificación dos/as aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos. Mediante Resolución de Alcaldía constituirase a bolsa de emprego e será publicada no BOP. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia. Cando se produza algunha das circunstancias que recolle o artigo 10.1 do TREBEP, procederase ao chamamento e, no seu caso, contratación de persoas que configuran a bolsa coas características e circunstancias que se determinen mediante Resolución de Alcaldía. O chamamento realizarase mediante correo electrónico e/ou SMS ou chamada teléfonica, ao número de teléfono móbil indicado nos datos de contacto do/a aspirante. Tamén se publicará no Taboleiro de anuncios e na web do concello, de todo isto debera deixarse constancia mediante dilixencia no expediente polo persoal municipal que realice o chamamento. O orde dos/as aspirantes da bolsa establecerá de maior a menor puntuación obtida. Cando se produza unha circunstancia das citadas na Base 1ª, acudirase a lista, respectando o orde de prelación da bolsa. Cando as persoas incluídas na bolsa de traballo cambien calquera dos seus datos persoais, domicilio ou teléfono e especialmente os de localización, estarán obrigadas a comunicalo ao Departamento de Persoal a través dos cauces do artigo 16.4 da Lei 39/2015 do 1 de outubro, do Procedemento administrativo Común das Administracións Públicas, sendo da súa total responsabilidade a actualización dos mesmos e as consecuencias que poidan derivarse da súa non comunicación. Con anterioridade ao nomeamento do funcionario/a interino/a o/a aspirante proposto/a deberá no prazo de cinco días naturais contados a partir da publicación/chamamento, presentar, os documentos seguintes: 1. Fotocopia compulsada do seu Documento Nacional de Identidade.2. Copia autenticada ou fotocopia compulsada do título ou, no seu caso, diploma sobre a base do cal se procedeu á admisión, ou ben xustificante de ter cumprido todos os requisitos para a expedición deste. Se estes documentos estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.4. Declaración xurada de non ter sido separado/a, mediante expediente disciplinario do servizo do Estado ás Comunidades Autónomas ou ás entidades locais, nin estar inhabilitado/a para o exercicio de funcións públicas por sentenza firme.5. Fotocopia da cartilla da Seguridade Social (no caso de estar dado de alta). 6. Declaración xurada de non vir desempeñando posto algún ou actividade no sector público ou actividade privada que requira recoñecemento de compatibilidade. A este respecto estarase ao disposto pola Lei 53/1984 do 26 de decembro, de Incompatibilidades do persoal ao servizo das Administracións Públicas, así como o seu regulamento de desenrolo, aprobado polo Decreto 598/1985 de 30 de abril. Se no prazo indicado, o/a solicitada non presenta a documentación requirida, entenderase que renuncia á contratación ou nomeamento, e será excluído/a de a Bolsa de Emprego. Con todo, serán causas xustificativas para non ser excluídos da Bolsa e conservar a orde que ocupase na mesma para efectos de futuras contratacións, as seguintes: a) Estar a traballar para calquera Organismo público ou empresa privada. b) Estar en situación de Incapacidade Temporal, enfermidade xustificada medicamente ou durante as 16 semanas seguintes ao parto. De igual modo, será causa xustificativa a enfermidade moi grave do cónxuxe ou familiar ata 2º grao de consanguinidad, acreditada por certificado médico e libro de familia. c) Deber inescusable de carácter público ou privado. d) Causa de forza maior apreciada con tal carácter pola Administración. Nestes casos, o solicitado/a dispoñerá dun prazo de 10 días hábiles para xustificar documentalmente algunha das citadas circunstancias, e manterá o seu posto na bolsa de emprego, quedando en situación de suspensión na mesma, non recibindo máis chamamentos ata que comunique por escrito a finalización da situación debidamente xustificada que deu lugar ao rexeitamento do chamamento. Se no citado prazo non achegase a documentación acreditativa, entenderase que renuncia á contratación ou nomeamento, e será excluído/a automaticamente da bolsa de emprego. Outros supostos de exclusión automática da bolsa de emprego serán: a) Falsidade na documentación achegada, apreciada en calquera momento pola Administración. b) A solicitude de baixa voluntaria da bolsa de emprego por parte do traballador. c) Separación do servizo. d) Renunciar á condición de funcionario. Décimo Primeira.- As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses ante o Xulgado do Contencioso-Administrativo de Coruña. No non previsto nas bases, será de aplicación o texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro; o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo; o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local; o Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, de 18 de abril, e a Lei 7/1985, de 2 de abril, Reguladora das Bases do Réxime Local. Durante os dous días hábiles seguintes á exposición pública das puntuacións da cada proba ou exercicio, poderán presentarse alegacións, suxerencias, reclamacións ou petición de revisión por escrito sobre a puntuación outorgada polo Tribunal e será éste o que decidirá sobre éstas na seguinte sesión, ou en sesión constituída ao efecto, e consignarao na corresponde acta. Tema 1. A Constitución española de 1978: estrutura, principios xerais e valor normativo. O Tribunal Constitucional. A reforma constitucional. Tema 2. Dereitos e deberes fundamentais dos españois. Garantía e suspensión. Tema 3. A organización do Estado na Constitución: Organización institucional e organización territorial. A Coroa. As Cortes Xerais: Referencia ao Defensor do Pobo e ao Tribunal de Contas. Tema 4. O Poder Xudicial: principios constitucionais. Organización xudicial en España. O Consello Xeral do Poder Xudicial. O Ministerio fiscal. Tema 5. O Goberno e a Administración. Relacións do Goberno coas Cortes Xerais. Tema 6. A Administración Pública no ordenamento español. Tema 7. As comunidades autónomas: referencia aos Estatutos de Autonomía. O Estatuto de Autonomía de Galicia. Tema 8. Xunta de Galicia. Composición e funcionamento. Tema 9. O procedemento administrativo: concepto e clases. Principios informadores e a súa regulación no dereito. As fases do procedemento administrativo: iniciación, ordenación, instrución e terminación. O silencio administrativo. Tema 10. O acto administrativo: concepto, clases e elementos. Motivación e notificación. Tema 11. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Convalidación, conservación e conversión. Tema 12. Revisión dos actos administrativos. Os recursos administrativos: reclamacións previas ao exercicio das accións civís e laborais. Tema 13. A intervención administrativa na propiedade privada. A expropiación forzosa. Tema 14. A responsabilidade da Administración Pública. Tema 15. Formas de acción administrativa. Referencia á Administración Local. A actividade de fomento. A actividade de Policía. O servizo público. Tema 16. Especialidades do procedemento administrativo local. O Rexistro de Entrada e de Saída de documentos. Requisitos na presentación de documentos. Comunicacións e notificacións. Tema 17. O Réxime Local Español: principios constitucionais e regulación xurídica. Tema 18. O municipio: Concepto e elementos. O termo municipal. A poboación: Referencia ao empadroamento. Tema 19. Organización municipal. Competencias. Tema 20. A provincia. Organización provincial. Competencias. Tema 21. Outras entidades locais. Mancomunidades. Comarcas. Áreas metropolitanas. Entidades de ámbito territorial inferior ao municipal. Tema 22. O Réxime Xeral das Eleccións Locais. Tema 23. Ordenanzas, regulamentos e bandos. Procedemento de elaboración e aprobación. Infraccións. Tema 24. Os bens das entidades locais. O dominio público. O patrimonio privado local. Tema 25. Os contratos administrativos na esfera local. Selección do contratista. Garantías e responsabilidade na contratación. Execución, modificación e a súa- pensión. Revisión de prezos. Invalidez e extinción dos contratos. Tema 26. O persoal ao servizo das entidades locais: funcionarios, persoal eventual e persoal laboral. Tema 27. Réxime xurídico do persoal funcionario das entidades locais. Dereitos, deberes réxime disciplinario. Tema 28. Situacións administrativas. Incompatibilidades. Tema 29. O contrato de traballo (I): Contido e réxime xurídico. Modificación, suspensión e extinción. Tema 30. O contrato de traballo (II): Modalidades. Tema 31. Réxime xeral da Seguridade Social (I): Afiliación, altas e baixas. Cotización e recadación. As entidades xestoras. Tema 32. Réxime xeral da Seguridade Social (II): Continxencias e prestacións. Exame especial da incapacidade temporal, maternidade, invalidade permanente e a xubilación. Tema 33. O orzamento: principios orzamentarios. A Lei Xeral Orzamentaria. A contabilidade municipal. Control de gastos e ingresos. Estrutura orzamentaria Administración Local. Tema 34. As Facendas Locais. Clasificación dos ingresos. As ordenanzas fiscais. Tema 35. Os ingresos tributarios. Impostos, taxas, contribucións especiais, prezos públicos. Procedemento de recadación e control de tesourería. Tema 36. Informática básica: Conceptos fundamentais sobre o hardware e o software. Sistemas de almacenamento de datos. Nocións básicas de seguridade informática. Tema 37. O sistema lóxico do computador ou software. Sistemas operativos e programas de aplicación. As bases de datos. Tema 38. Ofimática. Aplicacións máis usuais: Microsoft Office Word, Excel e Access. Características xerais e funcións avanzadas das mesmas. Tema 39. Funcións das institucións da Unión Europea: O Consello, O Parlamento, a Comisión, o Tribunal de Xustiza e o Tribunal de Contas. Tema 40. Efectos das diferentes fontes do Dereito Comunitario. Tratados regulamentarios, Directivas e Decisións. En Camariñas, a ____ de _______________de 2022 SRA. ALCALDESA DO CONCELLO DE CAMARIÑAS”. Camariñas, 24 de maio de 2021 A ALCALDESA, Asdo.: Sandra Insua Rial